49. schôdza NR SR - 13.deň - B. popoludní
Dátum: 2026-05-04
Poslanec: Krajčí, Marek (SLOVENSKO)
Druh vystúpenia: Vystúpenie

Slovo, pán predsedajúci. Dovoľte, aby som predložil opäť ďalšie uznesenie, ktorým by sme chceli vyzvať Národnú radu, aby prijala toto uznesenie Národnej rady Slovenskej republiky, ktorým my sme vyjadrili podporu všetkým zdravotníkom, ktorí denne pri výkone zdravotníckeho povolania na základe najmodernejších poznatkov a postupov liečia pacientov. Podporu všetkým vedcom, ktorí svojou činnosťou významne prispievajú k pokroku v oblasti medicíny. Zároveň odsúdili výroky splnomocnenca vlády Slovenskej republiky pre preverenie procesu riadenia a manažovania zdrojov počas pandémie Covid-19 Petra Kotlára, ktorý vo verejnosti šíri nepravdivé informácie a spochybňuje vedecké fakty, čím vyvoláva medzi ľuďmi nedôveru v preukázateľne účinné medicínske postupy. Prekrútené a relativizujúce vyhlásenia splnomocnenca vlády Slovenskej republiky pre preverenie procesu riadenia a manažovania zdrojov počas pandémie Covid-19 Petra Kotlára ohrozujú verejné zdravie všetkých obyvateľov Slovenska. A zároveň vyzývame vládu Slovenskej republiky, aby bezodkladne odvolala Petra Kotlára z funkcie splnomocnenca vlády Slovenskej republiky pre preverenie procesu riadenia a manažovania zdrojov počas pandémie Covid-19. Ďalšie uznesenie, ktoré sme predložili ešte 9. septembra 2025, ale ako vidíte, opäť stále neuveriteľne aktuálne. Pán nemaní vlády zhruba v mesačných intervaloch vtedy, keď sa tu na neho očakáva, keď je potrebné prekryť nejaké iné kauzy, si otvorí mediálne okienko, vystúpi a šíri informácie, ktorými najmä spochybňuje očkovanie a snaží sa zabrániť tomu, aby Slovenská republika v podstate dovolila očkovanie ľudí aj vakcínami mRNA. Tá situácia je vážna najmä z toho dôvodu, pretože vedci, lekári, odborníci a dokonca aj samotný Úrad verejného zdravotníctva zdvíha varovný prst, že pokiaľ človek v takomto postavení takýmto spôsobom spochybňuje očkovanie, ktoré dokázateľne radikálne, teda zničilo viacero ochorení a samozrejme, ľudia sa dožívajú oveľa vyššieho veku, ako to bolo kedysi, keď zomierali práve na ochorenia, ktoré teraz vďaka očkovaniu už nepoznáme, vážnym spôsobom ohrozuje verejné zdravie Slovenska. A my v podstate to netvrdíme už teraz ani ako našu domnienku. Tie fakty, že sa čím ďalej, tým menej rodičov rozhoduje očkovať svoje deti a je čím ďalej menej zaočkovaných ľudí v našej krajine práve na ochorenia, ktoré by sme už vôbec nemali mať prítomné v našej krajine, stúpajú a práve Úrad verejného zdravotníctva hovorí, že je to už tak vážne, že už tieto ochorenia sa opäť objavujú v našej populácii. A veď je to veľmi nepríjemné, pretože naozaj niektoré deti, eventuálne niektorí ľudia, ktorí sú tzv. imunokompromitovaní, teda nemajú dobre vyvinutú imunitu, oni naozaj sa nemôžu dať očkovať. A práve oni sa spoliehajú, že tí všetci ostatní, ktorí sa zaočkovať môžu, sa dajú zaočkovať a vďaka tomu ich dieťa nebude ohrozené tou chorobou. Teraz títo ľudia sa boja o svojich detí. Ľudia imunokompromitovaní sa boja, že dostanú čierny kašeľ, osýpky alebo aj iné ochorenia, ktoré sa začínajú výrazným spôsobom šíriť u nás. Veľmi často sa spomína 20 000 úmrtí. Žiaľ, počas pandémie Covid-19 sme naozaj zaknihovali približne 20 000 úmrtí práve v spojitosti s ochorením Covid-19 a nikde som nepočul takú nejakú rozsiahlejšiu analýzu, že kedy vlastne tých 20 000 úmrtí, kedy sme sa k nim vlastne dostali. Ja, keď som ako minister odchádzal z pozície ministra zdravotníctva, tak bolo zhruba osem a pol tisíc úmrtí. Hovorím o 20 000, zámerne, keby to niekto chcel hodiť na mňa. Alebo tu na kolegu Stachuru, ktorý si tiež niekedy schytá, lebo tam bol vtedy so mnou, tak nedá sa vám to priradiť veľkou logikou. A ďalšia vec je, že v tom období my sme boli ešte na tom oveľa lepšie ako napríklad úmrtnosť v Čechách alebo v okolitých krajinách. Takže my sme sa snažili kvázi chrániť tú našu populáciu, alebo chránili sme tú našu populáciu lepšie ako okolité krajiny. Tam bolo v prepočte viac zomrelých, čo však málokto nejakým spôsobom reflektuje, to, že na jeseň roku 21 sa Slovensko dostalo medzi najhoršie krajiny v rámci celého sveta a zomieralo tu najviac ľudí v porovnaní s inými krajinami. A nebol to jeden, dva dni, bol to, myslím, že vyše týždňa. Zaujímavé, že za tieto úmrtia, ktoré, keď si však reálne položíme otázku, že prečo k nim muselo dôjsť, tak vinia ľudí, ktorí už dávno vtedy v podstate neboli za to zodpovední. A teda pokiaľ sa myslí priamo mňa alebo napríklad Petra Stachuru. Aký bol dôvod toho, že zrazu Slovensko malo také obrovské množstvo úmrtí v porovnaní s inými krajinami a práve vďaka týmto úmrtiam sme sa zrazu dostali v tých štatistikách na naozaj nie dobré pozície. A stále nemôžeme hovoriť, že sme boli najhorší a tak ďalej, ale nedostali sme sa vôbec na dobré pozície. A tá odpoveď je podľa mňa úplne jednoduchá. My sme mali koncom leta roku 21, keď sme mali na skladoch milióny vakcín, zaočkovaných len 44 %. Len 44 % ľudí sme mali zaočkovaných. Tak samozrejme, že potom, keď prišla ďalšia jesenná vlna tohto ochorenia, tak my sme tú populáciu nemali pripravenú. Tí ľudia, ktorí neboli zaočkovaní, vám začali zomierať. A zomierali, lebo premorenie po tej predchádzajúcej vlne, premorenie to je to, že človek sa stretne s tou infekciou. Keď slovenskí vedci robili veľkú štúdiu v lete, tak zistili, že to premorenie bolo len 25 %. Takže pre mňa bolo len 25 %. Následne sa 44 % ľudí nechalo zaočkovať. Predpokladajme, že veľká väčšina z tých ľudí, ktorí boli premorení, sa nechali aj zaočkovať, lebo predpoklad, že boli už zodpovední, báli sa možno. A možno nie, ale ťažko to presne povedať. V každom prípade my sme mali opäť populáciu takú, ktorá sa s týmto vírusom nestretla a mali sme ju tu relatívne vo vysokom percente. No a potom samozrejme prišla ďalšia vlna tohto vírusu a začal vlastne zabíjať. Minister Lengvarský aktivoval protokol, ktorý my sme s Petrom mali pripravený v prípade, že by sme to fakt, že nezvládali, že by sme začali selekciu pacientov, ktorí budú prichádzať na oddelenia, tak ako tá selekcia sa robila vo Švédsku, v iných vyspelých krajinách. Skrátka, keď už neboli voľné ventilátory, tak tí ľudia, ktorí boli naozaj na tom najhoršie, tak tú zdravotnú starostlivosť, žiaľ, nedostali. A zomierali. Tak my sme to s Petrom aktivovať nemuseli. Vozili sme tých pacientov do zahraničia, aby ich zachraňovali. A minister Lengvarský to aktivoval, že v tom období ešte zomierali aj pacienti, ktorí potrebovali ten ventilátor a nedostali ho, pretože doktori mohli v rámci tohto protokolu postupovať. Ja už sa zjem. Samozrejme, vakcinácia by všetko vyriešila. V Čechách začiatkom vlny vtedy minister Adam Vojtěch zaviedol plošné testovanie žiakov, ktorí nastupovali do škôl. Vedeli, že čo by ešte sa mohlo Protokol postupovať. Ďalšia zaujímavá vec, samozrejme, vakcinácia by všetko vyriešila. V Čechách začiatkom vlny vtedy minister Adam Vojtěch zaviedol plošné testovanie žiakov, ktorí nastupovali do škôl, vedeli, čo by ešte sa mohlo stať. Mr. Lengvarský mal nakúpené tie testy a on to neurobil. Ďalší večer v tom čase už bola liečba schválená Európskou liekovou agentúrou, antivirotická liečba na toto ochorenie. My sme v našom čase nemali absolútne nič. A ešte zaujímavejšia vec, Donald Trump bol vyliečený monoklonálnymi protilátkami. Ja som tie protilátky nechal nakúpiť. A tie protilátky boli k dispozícii, ale medzičasom už došlo k určitej mutácii. To znamená, bolo treba dokúpiť ďalšiu sadu tých monoklonálnych protilátok a zaviesť protokoly, aby ľudia mohli na tieto monoklonálne protilátky do nemocníc chodiť a aby sme takýmto spôsobom mohli zachraňovať ľudí, tento protokol veľmi dobre nefungoval. Napriek tomu prezidentka Slovenskej republiky vystúpila tu na tomto mieste niekedy vtedy, keď bola tá jesenná pandémia, veľmi chválila, ako perfektne sa komunikuje v tom zdravotníctve a skrátka, že je to ďaleko, ďaleko lepšie, ako to bolo predtým, ale skutočnosť bola úplne, úplne iná. A úplný paradox je, že tých 20000 úmrtí sa hádzalo na tých, ktorí nemali žiadne zbrane, mali len to testovanie a začínali očkovať a očkovalo sa vtedy na Slovensku ako v jednej z krajín najrýchlejšie v celej Európe. Prečo to hovorím? Hovorím to preto, pretože pokiaľ by sme tu mali pravdepodobne takú politiku, akú teraz razí pán Nemec, že by sa neočkovalo buď vôbec, alebo ja neviem, ako by to robili. Tak tých úmrtí by sme tu mali, ale že rádovo ďalšie desiatky tisíc naviac. Krajiny, ktoré mali najviac neočkovanú populáciu, mali najmenšie množstvo úmrtí na 100000 obyvateľov. Pozrite si to. To sú štatistiky. Ako keby nebolo dosť, tak teraz sa s týmto pohrávame. A problém je, samozrejme, ten, že tejto vláde, ktorá si na tom vystavala svoj apolitický naratív a ktorá začala otvorene hovoriť o tom, že oni sa zaočkovať nedajú. Dokonca sám pán prezident hovoril, že si nie je istý, či sa dá alebo sa nedá. Nakoniec sa vraj vôbec nedal. Neviem presne, ako to je, ale myslím, že niekde niečo také zaznelo aj dokonca v mediálnej sfére. A toto samozrejme všetko vplývalo na to, že ľudia, ktorí začali veriť týmto naratívom, že očkovanie nie je dobré, nakoniec časť z nich, ktorá to ochorenie dostala a nestretli sa s tým ochorením predtým a neboli ani zaočkovaní, tak, žiaľ, na to ochorenie podľahla. A práve preto je veľmi dôležité, aby sme v tejto dobe sa poučili z toho, čo sa stalo aj u nás, pochopili, kde bol vlastne problém tých 20000 úmrtí a výroky, údajne výroky vedecké, pána splnomocnenca Kotlára odsúdili a postavili sa na stranu vedy a vedcov, ktorí napríklad reprezentujú aj vedu a prácu v našej Slovenskej akadémii vied. Ďakujem veľmi pekne. To je zatiaľ úvod k tejto rozprave. Ešte uvidíme, aké budú ďalšie pripomienky, eventuálne faktické pripomienky a potom sa ešte eventuálne prihlásim opäť. Ďakujem. Na vaše vystúpenie dve faktické.